Document ID: 32000R1637

Komission asetus (EY) N:o 1637/2000,
annettu 25 päivänä heinäkuuta 2000,
tariffikiintiöissä ja osana perinteisiä AKT-banaanien tuontimääriä yhteisöön tuotavien banaanien määrien vahvistamisesta vuoden 2000 neljänneksi vuosineljänneksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 20 artiklan,
sekä katsoo seuraavaa:
(1) Neuvoston asetuksen (ETY) N:o 404/93 soveltamista koskevista yksityiskohtaisista säännöistä banaanien tuontia yhteisöön koskevan järjestelmän osalta 28 päivänä lokakuuta 1998 annetun komission asetuksen (EY) N:o 2362/98(3), sellaisena kuin se on viimeksi muutettuna asetuksella (EY) N:o 756/1999(4), 14 artiklan 1 kohdassa säädetään mahdollisuudesta vahvistaa tuontitodistusten antamista varten kolmeksi ensimmäiseksi vuosineljänneksi ohjeellinen määrä, joka ilmaistaan yhtenäisenä prosenttimääränä käytettävissä olevista määristä kunkin kyseisen asetuksen liitteessä I mainitun alkuperän osalta.
(2) Vuoden 2000 neljännelle vuosineljännekselle olisi määritettävä asetuksen (EY) N:o 2362/98 liitteessä I mainittujen maiden tai maaryhmien käytettävissä olevat tuontimäärät ottaen huomioon kolmen ensimmäisen vuosineljänneksen aikana annetut tuontitodistukset ja asetuksen (ETY) N:o 404/93 18 artiklassa säädetyt tariffikiintiöiden määrät sekä perinteisten AKT-banaanien määrät.
(3) Olisi muistettava, että banaanien tuonnista tariffikiintiöissä ja perinteisinä AKT-banaaneina sekä ohjeellisten määrien vahvistamisesta vuoden 2000 toiseksi vuosineljänneksi 1 päivänä helmikuuta 2000 annetun komission asetuksen (EY) N:o 250/2000(5) 1 artiklan mukaan määrät, joista vuodeksi 1999 rekisteröity perinteinen toimija voi esittää tuontitodistushakemuksia jonkin vuoden 2000 vuosineljänneksen osalta, määritetään kansallisen toimivaltaisen viranomaisen vahvistaman ja perinteisille toimijoille vuoden 1999 osalta ilmoitetun viitemäärän perusteella. Uudelle toimijalle tämä enimmäismäärä määritetään soveltamalla kiinteää prosenttimäärää toimivaltaisen viranomaisen komission asetuksen (EY) N:o 440/2000(6), muutettuna asetuksella (EY) N:o 1563/2000(7), liitteen mukaisesti vahvistamaan kullekin kyseessä olevalle toimijalle ilmoitettuun vuotuiseen määrään.
(4) Tämän asetuksen säännösten on tultava voimaan viipymättä, ennen vuoden 2000 neljännen vuosineljänneksen tuontitodistushakemusten määräajan alkamista.
(5) Tämän asetuksen säännökset annetaan sen varmistamiseksi, että markkinahankinnat vuoden 2000 neljäntenä vuosineljänneksenä jatkuvat ja kauppa toimittajamaiden kanssa jatkuu, sanotun kuitenkaan rajoittamatta mahdollisesti myöhemmin toteutettavia toimenpiteitä erityisesti yhteisön Maailman kauppajärjestössä (WTO) antamien sitoumusten noudattamiseksi, eivätkä toimijat voi perustaa oikeutettuja vaatimuksia näihin säännöksiin tuontijärjestelyn jatkamiseksi.
(6) Tässä asetuksessa säädetyt toimenpiteet ovat banaanin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Vuoden 2000 neljäntenä vuosineljänneksenä tuontimäärät, jotka ovat käytettävissä banaanien tariffikiintiöissä ja osana asetuksen (EY) N:o 2362/98 liitteessä I mainituista alkuperämaista tuotujen perinteisten AKT-banaanien tuontimääriä, vahvistetaan liitteessä I.
2. Vuoden 2000 neljäntenä vuosineljänneksenä tuontitodistukset, jotka esittää
a) perinteinen toimija, eivät voi koskea yhteensä suurempaa määrää kuin asetuksen (EY) N:o 250/2000 1 artiklan nojalla asetuksen (EY) N:o 2362/98 6 artiklan 4 kohdan mukaisesti toimijalle vuodeksi 1999 myönnetyn määrän ja vuoden 2000 kolmen ensimmäisen vuosineljänneksen aikana annetuissa tuontitodistuksissa mainittujen määrien erotus,
b) uusi toimija, eivät voi koskea yhteensä suurempaa määrää kuin toimijalle asetuksen (EY) N:o 250/2000 2 artiklan 7 kohdan mukaisesti myönnetyn määrän ja vuoden 2000 kolmen ensimmäisen vuosineljänneksen aikana annetuissa tuontitodistuksissa mainittujen määrien erotus.
Tuontitodistushakemuksen mukana on seurattava jäljennös toimijalle vuoden 2000 edellisten vuosineljännesten aikana annetuista tuontitodistuksista.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 2000.

Labels: 3
17